
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 173 

15 Μαίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσθήκη κατ’ επέκταση σε διατηρητέο κτίριο (ει¬ 
δική ρύθμιση), που βρίσκεται στον παραδοσιακό 
οικισμό Καρδιανή, στη νήσο Τήνο Ν. Κυκλάδων. 1 
Χαρακτηρισμός ως διατηρητέων της μορφής και του 
όγκου, του κτηρίου, που βρίσκεται επί της οδού 
3ης Παρόδου Βυζαντίου 9 (ή 3ης Π. Βυζαντίου 7, 
σύμφωνα με την με αρ. 264 καρτέλα της ΕΠΑ), 
στην «Παναγία» της Καβάλας, φερομένου ως ιδιο¬ 
κτησίας Νικόλαου Μπαντέρμα και Στυλιανής Στα- 
ματάκη και καθορισμός ειδικών όρων και περιο¬ 
ρισμών δόμησης αυτού. 2 

Χαρακτηρισμός ως διατηρητέων δύο όμορων κτη¬ 
ρίων, που βρίσκονται επί της οδού Γαλλικής Δη¬ 
μοκρατίας 4 και Γαλλικής Δημοκρατίας 6, στην 
πόλη της Καβάλας, φερομένων ως συνιδιοκτησί- 
ας Σοφίας Αμπελίδου Κωνσταντινίδου, Καλλιόπης 
Αμπελίδου και Καλλιόπης Κωνσταντινίδου και κα¬ 
θορισμός ειδικών όρων και περιορισμών δόμησης 


αυτών. 3 

ΑΠΟΦΑΣΕΙ Σ 

Αριθμ. ΔΠΕ/3602 (1) 


Προσθήκη κατ’ επέκταση σε διατηρητέο κτίριο (ειδική 
ρύθμιση), που βρίσκεται στον παραδοσιακό οικισμό 
Καρδιανή, στη νήσο Τήνο Ν. Κυκλάδων. 

Η ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του Ν. 2831/2000 «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13-6-2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Οργανα», που κυρώθηκε 
με το άρθρο πρώτο του π.δ/τος 63/2005 (Α'98). 


3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 Π.Δ. (ΦΕΚ 276/Α/13-6-2000) 
και ειδικότερα το άρθρο 2 αυτού. 

4. Το υπ’ αριθ. 110/2001 Π.Δ «Οργανισμός του Υπουρ¬ 
γείου Αιγαίου» (ΦΕΚ 101/Α/2001) και ειδικότερα το άρθρο 
5 αυτού όπως ισχύει. 

5. Το αριθ. 65/2011 Π.Δ. «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης στα Υπουργεία α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης, 
συγχώνευση των Υπουργείων Οικονομίας, Ανταγωνι¬ 
στικότητας και Ναυτιλίας και Θαλασσίων Υποθέσεων 
Νήσων και Αλιείας στο Υπουργείο Ανάπτυξης Ανταγω¬ 
νιστικότητας και Ναυτιλίας και μεταφορά στον Πρω¬ 
θυπουργό των Γ ενικών Γ ραμματειών Ενημέρωσης και 
Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς» (ΦΕΚ ΑΊ47). 

6. Την υπ. αριθ. 8555/27-11-1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του Ν. 1892/1990» (ΦΕΚ 741/Β/ 
29-11-1990). 

7. Την αριθ. πρωτ. ΔΠΕ/2287/19-02-2003 απόφαση 
Υπουργού Αιγαίου (ΦΕΚ 213/Δ/12-03-2003). 

8. Το φάκελο του θέματος ο οποίος μας διαβιβάστηκε 
από το Τμήμα Πολεοδομίας Τήνου με το αριθμ. πρωτ. 
οικ. 5185/23-7-2010 έγγραφο με στοιχεία που αφορούν 
το νέο κτίριο (αρχιτεκτονική μελέτη, πρακτικό του ΣΧΟΠ 
Ν. Κυκλάδων, φωτογραφική τεκμηρίωση κ.τ.λ.) και έλαβε 
τον αριθ. πρωτ. 6480/02-08-2010 της Γενικής Γραμμα¬ 
τείας Αιγαίου και Νησιωτικής Πολιτικής. 

9. Την από 16-03-2011 αιτιολογική έκθεση του Τμήμα¬ 
τος Διατηρητέων Κτηρίων της Δ/νσης Περιβάλλοντος 
της Γ ενικής Γ ραμματείας Αιγαίου και Νησιωτικής Πολι¬ 
τικής η οποία κοινοποιήθηκε στον ενδιαφερόμενο με το 
αριθ. πρωτ. ΔΠΕ/10699/10/16-03-2011 έγγραφό μας. 

10. Το γεγονός ότι παρήλθε άπρακτη η προθεσμία, 
όπως ορίζεται στο άρθρο 4, παρ. 2 του Ν. 1577/1985 
«Γενικός Οικοδομικός Κανονισμός» όπως αντικαταστά- 
θηκε με το άρθρο 3, παρ.2 του Ν. 2831/2000, χωρίς να 
περιέλθουν στην Υπηρεσία μας τυχόν αντιρρήσεις του 
ενδιαφερομένου. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Εγκρίνεται η προσθήκη κατ’ επέκταση διωρόφου 
κτιρίου σε επαφή με την δυτική όψη του διατηρητέου 
κτιρίου που βρίσκεται σε οικόπεδο φερόμενο ως ιδιο¬ 
κτησία Ιάκωβου Δελλατόλα στον παραδοσιακό οικισμό 
Καρδιανή του Δήμου Τήνου (Ν. Κυκλάδων). 

2. Το νέο κτίριο θα κατασκευασθεί σύμφωνα με την 
αρχιτεκτονική μελέτη που εγκρίθηκε με το αριθ. 388/ 
22-12-2009, θέμα 19ο, πρακτικό του ΣΧΟΠ Γ.Γ. Αιγαίου 
και Νησιωτικής Πολιτικής, Ν. Κυκλάδων, χωρίς υπέρβαση 
των όρων δόμησης της περιοχής. 


Κατά τα λοιπά εξακολουθούν να ισχύουν οι ειδικοί 
όροι και περιορισμοί δόμησης που καθορίζονται από 
την αριθ. ΔΠΕ/2287/2003 απόφαση (ΦΕΚ 213/Δ/13.3.2003) 
καθώς και οι λοιπές πολεοδομικές διατάξεις της περι¬ 
οχής. 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 25 Απριλίου 2012 

Η ΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 3376/11 (2) 

Χαρακτηρισμός ως διατηρητέων της μορφής και του 
όγκου, του κτηρίου, που βρίσκεται επί της οδού 3ης 
Παρόδου Βυζαντίου 9 (ή 3ης Π. Βυζαντίου 7, σύμφωνα 
με την με αρ. 264 καρτέλα της ΕΠΑ), στην «Παναγία» 
της Καβάλας, φερομένου ως ιδιοκτησίας Νικόλαου 
Μπαντέρμα και Στυλιανής Σταματάκη και καθορισμός 
ειδικών όρων και περιορισμών δόμησης αυτού. 

Η ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 91 Α') και αντικαταστάθηκε με το άρθρο 3 του 
Ν.2831/2000 (ΦΕΚ 140Α') «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 110/2011 (ΦΕΚ243/Α/11 -11 -2011) «Διορισμός 
αντιπροέδρων της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

δ) Των άρθρων 54 και 90, του Π.Δ. 63/2005 «Κωδικο¬ 
ποίηση της νομοθεσία για την Κυβέρνηση και τα Κυ¬ 
βερνητικά όργανα» (ΦΕΚ Α' 98/22-4-2005). 

ε) Του Π.Δ. 185/2009 (ΦΕΚ 213/Α707.10.2009) και ειδι¬ 
κότερα του άρθρου 3 που αναφέρεται στην μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και τη μεταφορά 
αυτού ως σύνολο αρμοδιοτήτων, υπηρεσιών, θέσεων 
και προσωπικού στο Υπουργείο Εσωτερικών. 

στ) Του Π.Δ. 96/2010 (ΦΕΚ 170/Α728-09-2010) και ειδικό¬ 
τερα του άρθρου 2 που αναφέρεται στη μεταφορά της 
Γ ενικής Γ ραμματείας Μακεδονίας-Θράκης στο Υπουρ¬ 
γείο Οικονομίας, Ανταγωνιστικότητας και Ναυτιλίας ως 
σύνολο αρμοδιοτήτων, θέσεων και προσωπικού από το 
Υπουργείο Εσωτερικών, Αποκέντρωσης και Ηλεκτρονι¬ 
κής Διακυβέρνησης. 

2. Του Π.Δ. 65/11 (ΦΕΚ 147/Α727-6-2011) και ειδικότε¬ 
ρα του αρθρ. 4 που αναφέρεται στη συγχώνευση του 
Υπουργείου Οικονομίας, Ανταγωνιστικότητας και Ναυτι¬ 
λίας και του Υπουργείου Θαλάσσιων Υποθέσεων, Νήσων 
και Αλιείας στο Υπουργείο Ανάπτυξης, Ανταγωνιστικό¬ 
τητας και Ναυτιλίας. 

3. Την από 16-9-2011 αιτιολογική έκθεση της Γενικής 
Γ ραμματείας Μακεδονίας - Θράκης για τον χαρακτη¬ 
ρισμό ως διατηρητέων της μορφής και του όγκου του 
κτηρίου του θέματος. 

4. Το υπ’ αριθμ. πρωτ. 25292/10-10-2011 (Γ.Γ.Μ.Θ. 3376/ 
21-10-2011) έγγραφο του Δήμου Καβάλας με το αποδει¬ 
κτικό τοιχοκόλλησης. 

5. Το γεγονός ότι παρήλθε το προβλεπόμενο χρονικό 
διάστημα από την παραλαβή της αιτιολογικής έκθε¬ 


σης από τους φερόμενους ως ιδιοκτήτες του κτηρίου, 
Νικόλαο Μπαντέρμα και Στυλιανή Σταματάκη, όπως 
αποδεικνύεται από τις από 23-9-2011 αποδείξεις πα¬ 
ραλαβής της, χωρίς να υποβληθεί ένσταση εκ μέρους 
τους, αποφασίζουμε: 

1. Χαρακτηρίζουμε ως διατηρητέα τη μορφή και τον 
όγκο κτηρίου, φερομένου ως ιδιοκτησίας Νικόλαου 
Μπαντερμά και Στυλιανής Σταματάκη, που βρίσκεται 
στην οδό 3η Πάροδος Βυζαντίου 9, στην «Παναγία» της 
Καβάλας, όπως φαίνεται στο τοπογραφικό διάγραμμα 
σε κλ. 1:2000, που θεωρήθηκε από τη Δ/νση Περιβάλ¬ 
λοντος και Υποδομών της Γ ενικής Γ ραμματείας Μακε¬ 
δονίας- Θράκης και συνοδεύει την απόφαση αυτή, για 
τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι χαρακτηριστικό αστικό δείγμα της Μακεδο¬ 
νικής αρχιτεκτονικής και αποτελεί παραδοσιακό αρχι- 
τεκτόνημα. 

γ) Αποτελεί παλιά κατοικία με παραδοσιακά τυπο¬ 
λογικά χαρακτηριστικά και ενδιαφέρουσες αρμονικές 
αναλογίες που συνδέεται με την ιστορική φάση της 
Καβάλας του 19 αιώνα. 

δ) Η μορφή, ο όγκος και η θέση του δημιουργούν ένα 
αξιόλογο σύνολο αρμονικών αναλογιών, ένα σημαντικό 
στοιχείο οπτικής αντίληψης της συνέχειας και συνοχής 
του παραδοσιακού ιστού και της οικιστικής οργάνωσης 
της περιοχής. 

ε) Βρίσκεται στον «ιστορικό τόπο» της Παναγίας Καβά¬ 
λας και συμβάλλει στην διατήρηση και ανάδειξη της κοι¬ 
νωνικής και αισθητικής φυσιογνωμίας της περιοχής. 

2. Επιτρέπεται η ανακατασκευή του κτηρίου, αφού 
προηγηθεί λεπτομερής μελέτη αποτύπωσης και φω¬ 
τογραφική και κάθε άλλη δυνατή τεκμηρίωση της υφι- 
σταμένης κατάστασης του, θεωρημένη από την αρμόδια 
πολεοδομία και η έγκριση της σχετικής μελέτης ανακα- 
τασκευής από την Γ ενική Γ ραμματεία Μακεδονίας- Θρά¬ 
κης μετά από γνωμοδότηση του αρμόδιου Συμβουλίου 
Αρχιτεκτονικής. 

3. Επιτρέπονται μικρής κλίμακας τροποποιήσεις στις 
όψεις και στα ανοίγματα του ανακατασκευασμένου κτη¬ 
ρίου για λόγους λειτουργικούς και αισθητικούς. 

4. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις του 
διατηρητέου κτηρίου, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση του. 

5. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Θεσσαλονίκη, 30 Απριλίου 2012 

Η ΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 5% 

Αριθμ. 502 (3) 

Χαρακτηρισμός ως διατηρητέων δύο όμορων κτηρίων, 
που βρίσκονται επί της οδού Γαλλικής Δημοκρατίας 
4 και Γ αλλικής Δημοκρατίας 6, στην πόλη της Καβά¬ 
λας, φερομένων ως συνιδιοκτησίας Σοφίας Αμπελί- 
δου Κωνσταντινίδου, Καλλιόπης Αμπελίδου και Καλ¬ 
λιόπης Κωνσταντινίδου και καθορισμός ειδικών όρων 
και περιορισμών δόμησης αυτών. 

Η ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 91Α') και αντικαταστάθηκε με το άρθρο 3 του 
Ν.2831/2000 (ΦΕΚ 140Α') «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 110/2011 (ΦΕΚ243/Α/11 -11 -2011) «Διορισμός 
αντιπροέδρων της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

δ) Των άρθρων 54 και 90, του Π.Δ. 63/2005 «Κωδικο¬ 
ποίηση της νομοθεσία για την Κυβέρνηση και τα Κυ¬ 
βερνητικά όργανα» (ΦΕΚ Α' 98/22-4-2005). 

ε) Του Π.Δ. 185/2009 (ΦΕΚ 213/Α707.10.2009) και ειδι¬ 
κότερα του άρθρου 3 που αναφέρεται στην μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και τη μεταφορά 
αυτού ως σύνολο αρμοδιοτήτων, υπηρεσιών, θέσεων 
και προσωπικού στο Υπουργείο Εσωτερικών. 

στ) Του Π.Δ. 96/2010 (ΦΕΚ 170/Α728-09-2010) και ειδικό¬ 
τερα του άρθρου 2 που αναφέρεται στη μεταφορά της 
Γ ενικής Γ ραμματείας Μακεδονίας-Θράκης στο Υπουρ¬ 
γείο Οικονομίας, Ανταγωνιστικότητας και Ναυτιλίας ως 
σύνολο αρμοδιοτήτων, θέσεων και προσωπικού από το 
Υπουργείο Εσωτερικών, Αποκέντρωσης και Ηλεκτρονι¬ 
κής Διακυβέρνησης. 

2. Του Π.Δ. 65/2011 (ΦΕΚ 147/Α727-6-2011) και ειδικό¬ 
τερα του αρθρ. 4 που αναφέρεται στη συγχώνευση 
του Υπουργείου Οικονομίας, Ανταγωνιστικότητας και 
Ναυτιλίας και του Υπουργείου Θαλάσσιων Υποθέσεων, 
Νήσων και Αλιείας στο Υπουργείο Ανάπτυξης, Ανταγω¬ 
νιστικότητας και Ναυτιλίας. 

3. Την με αρ. πρωτ. 2823/2-9-2011 αίτηση της Σοφίας 
Αμπελίδου φερομένης ως συνιδιοκτήτριας των εν λόγω 
κτηρίων για τον χαρακτηρισμό τους ως διατηρητέων. 

4. Την θετική γνωμοδότηση της αρμόδιας ΕΠΑΕ υπέρ 
της διατήρησης των κτηρίων του θέματος στο με αρ. 
369/2011 πρακτικό της. 

5. Την από 17-11-2011 αιτιολογική έκθεση της Γενικής 
Γ ραμματείας Μακεδονίας -Θράκης για τον χαρακτηρι¬ 
σμό ως διατηρητέων των κτηρίων του θέματος. 

6. Το υπ’ αριθμ. πρωτ. 31237/6-12-2011 (Γ.Γ.Μ.Θ. 4203/ 
19-12-2011) έγγραφο του Δήμου Καβάλας με αποδεικτικό 
τοιχοκόλλησης, καθώς και απόψεις της Δ/νσης Τεχνικών 
Υπηρεσιών του Δήμου Καβάλας. 


7. Την με αρ. πρωτ. 502/14-2-2012 απάντηση των φερο¬ 
μένων ως συνιδιοκτητριών των εν λόγω κτηρίων Σοφίας 
Αμπελίδου- Κωνσταντινίδου, Καλλιόπης Αμπελίδου και 
Καλλιόπης Κωνσταντινίδου με την οποία αποδέχονται 
την παραπάνω αιτιολογική έκθεση, αποφασίζουμε: 

Χαρακτηρίζουμε ως διατηρητέα δύο όμορα κτήρια, που 
βρίσκονται επί της οδού Γ αλλικής Δημοκρατίας 4 (κτήριο 
Α) και Γ αλλικής Δημοκρατίας 6 (κτήριο Β), στην πόλη της 
Καβάλας, φερόμενα ως ιδιοκτησία Σοφίας Αμπελίδου- 
Κωνσταντινίδου, Καλλιόπης Αμπελίδου και Καλλιόπης 
Κωνσταντινίδου, όπως φαίνονται διαγραμμισμένα, στο 
τοπογραφικό διάγραμμα σε κλ. 1: 200, που θεωρήθηκε 
από τη Δ/νση Περιβάλλοντος και Υποδομών της Γ ενικής 
Γραμματείας Μακεδονίας- Θράκης και συνοδεύει την 
απόφαση αυτή, για τους παρακάτω λόγους, α) Πρόκειται 
για παραδοσιακά κτίσματα του τέλους του 19ου αιώνα. 

β) Παρουσιάζουν ιδιαίτερο ενδιαφέρον ως προς τη 
μορφή και τρόπο κατασκευής τους. 

γ) Αποτελούν σύνολο ομοειδών κτηρίων που συμβάλ¬ 
λουν στην ανάδειξη της εικόνας του αστικού τοπίου, 
στη διατήρηση της ιστορικής μνήμης και φυσιογνωμίας 
της πόλης της Καβάλας. 

Ειδικότερα: 

1. Στα χαρακτηριζόμενα διατηρητέα κτήρια απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων τους 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή τους. 

2. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική 
επέμβαση στη διαρρύθμιση των κτηρίων για λόγους 
στατικούς και λειτουργικούς, χωρίς αλλοίωση του αρχι¬ 
τεκτονικού και μορφολογικού τους χαρακτήρα και των 
βασικών αρχών της σύνθεσης τους. 

3. Επιτρέπεται η προσθήκη ενός ορόφου στο ισόγειο 
κτήριο επί της οδού Γ αλλικής Δημοκρατίας 6, χωρίς 
υπέρβαση του ισχύοντος συντελεστή δόμησης της πε¬ 
ριοχής, η οποία θα είναι παρόμοιας μορφολογίας με 
το κτήριο επί της οδού Γαλλικής Δημοκρατίας 4. Η 
προσθήκη αυτή α) θα είναι σε συνέχεια καθ’ ύψος της 
πρόσοψης του ισογείου, β) θα στεγάζεται με κεραμο¬ 
σκεπή στέγη παρόμοιας μορφολογίας με τη στέγη του 
κτηρίου Α και γ) το συνολικό ύψος του κτηρίου Β θα 
είναι σε χαμηλότερη στάθμη από τη στάθμη του συνο¬ 
λικού ύψους του διπλανού κτηρίου Α. 

4. Επιβάλλεται η πιστή επισκευή και αποκατάσταση 
των παραδοσιακών μορφολογικών και τυπολογικών 
τους στοιχείων (ξύλινη πρόσοψη του καταστήματος 
του κτηρίου Β, ξύλινα γείσα των στεγών των κτηρίων, 
ξύλινη επένδυση στην πλάγια όψη και στέγη του κτηρίου 
Α, κουφώματα, διαστάσεις ανοιγμάτων κλπ) στην αρχική 
τους κατάσταση. 

5. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις των 
διατηρητέων κτηρίων, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση του. 

6. Για επεμβάσεις στο εσωτερικό ή στο εξωτερικό των 
διατηρητέων κτηρίων, (εκτός απ’ όσα αναφέρονται στη 
με αρ. πρωτ. 1714/24-6-2011 εγκύκλιο της Γ ενικής Γ ραμ¬ 
ματείας Μακεδονίας Θράκης), απαιτείται ο έλεγχος της 
μελέτης από το αρμόδιο Συμβούλιο Αρχιτεκτονικής και 
η έγκριση αυτής από τη αρμόδια Δ/νση Περιβάλλοντος 

και Υποδομών της Γενικής Γραμματείας Μακεδονίας 
Θράκης του Υπουργείου Ανάπτυξης, Ανταγωνιστικότη¬ 
τας και Ναυτιλίας. 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 


8. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Θεσσαλονίκη, 30 Απριλίου 2012 

Η ΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 79% 

